Δάφνη Εξαμιλίων

Η Δάφνη είναι πεδινό χωριό της Περιφερειακής Ενότητας Κορινθίας στην Πελοπόννησο με υψόμετρο 80 μέτρα, σε απόσταση περίπου 4 χλμ. Ν.-ΝΑ. από το κέντρο της Κορίνθου. Βρίσκεται στα δυτικά του Ισθμού της Κορίνθου, βόρεια από τα Εξαμίλια και ΒΑ. από τον κόμβο Ολυμπίας Οδού με τον  Αυτοκινητόδρομο Κεντρικής Πελοποννήσου. Ως ξεχωριστός οικισμός αναφέρεται για πρώτη φορά το 1971 να απογράφεται στην τότε κοινότητα Εξαμιλίων. Σύμφωνα με το σχέδιο Καλλικράτης, μαζί με τα Εξαμίλια, Κάτω Εξαμίλια, τον Άγιο Κοσμά και την Ιερά Μονή Αγίας Τριάδος αποτελούν τη δημοτική κοινότητα Εξαμιλίων που υπάγεται στη δημοτική ενότητα Κορινθίων του δήμου Κορινθίων και σύμφωνα με την απογραφή του 2011 έχει πληθυσμό 61 κατοίκους«ΦΕΚ αποτελεσμάτων ΜΟΝΙΜΟΥ πληθυσμού », σελ. 10761 (σελ. 287 του pdf).

Αθλητισμός
Στο χωριό εδρεύει ο «Αθλητικός Ποδοσφαιρικός Σύλλογος Δάφνη Εξαμιλίων»Αναφορά diavgeia.gov.gr, ιδρυθείς επισήμως το 1951. Ανήκει στη δύναμη της Ε.Π.Σ. Κορινθίας και μετέχει στα πρωταθλήματά της.Επίσημη σελίδα Ε.Π.Σ. Κορινθίας Το 2018 αποχώρησε από τα πρωταθλήματα και παρέμεινε ανενεργή για δυο χρονιές. Το καλοκαίρι του 2020 αποφασίστηκε η επιστροφή της στα πρωταθλήματα.Επιστρέφει η ΔΑΦΝΗ Εξαμιλίων στα Κορινθιακά Γήπεδα korinthosnews.gr

Ο Α.Π.Σ. Δάφνη Εξαμιλίων έχει κατακτήσει από 1 φορά το πρωτάθλημα (1996) και το κύπελλο της Ε.Π.Σ. Κορινθίας (1989),ΕΠΣ Κορινθίας: Τελικοί Κυπέλλου ενώ δύο χρονιές (1998, 2007) ήταν φιναλίστ του κυπέλλου με αντίπαλο τον Ολυμπιακό Λουτρακίου.Η "χρυσή βίβλος" του κυπέλου Κορινθίας kavosnews.gr Τη σεζόν 1982-83 αγωνίστηκε στο Εθνικό Ερασιτεχνικό πρωτάθλημα, 4η τη τάξει κατηγορία, που αποτέλεσε και την πρώτη του παρουσία σε εθνικό πρωτάθλημα και να επιστρέψει για τελευταία φορά τη σεζόν 1996-97, όποτε και αγωνίστηκε στην Δ΄ Εθνική κατηγορία.Greece - List of Fourth Level Final Tables, 1996/97 rsssf.com Έδρα του αποτελεί το γήπεδο Εξαμιλίων στα Εξαμίλια, όπου και διεξάγει τους εντός έδρας αγώνες της.

Σημείωση
Στην Κορινθία και στον δήμο Νεμέας υπάρχει ο συνώνυμος οικισμός Δάφνη Νεμέας.

 Παραπομπές 

Κατηγορία:Χωριά της περιφερειακής ενότητας Κορινθίας
Κατηγορία:Δήμος Κορινθίων